Rīgā

|  |  |  |
| --- | --- | --- |
|  27.01.2020 | Nr. | 4.3-8/28-VK/370 |
|  |  |  |
| Uz |  | Nr. |  |

**Valsts kancelejai**

Par Ministru kabineta sēdes protokollēmuma projektu “Par Ministru kabineta 2017.gada 22.augusta sēdes protokollēmuma (prot. Nr.40 40.§) “Informatīvais ziņojums “Par vienotās elektroniskās darba laika uzskaites datubāzes turētāju”” 6.punktā dotā uzdevuma atzīšanu par aktualitāti zaudējušu”

Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 164.4. apakšpunktu, iesniedzu izskatīšanai Ministru kabineta sēdē protokollēmuma projektu “Par Ministru kabineta 2017.gada 22.augusta sēdes protokollēmuma (prot. Nr.40 40.§) “Informatīvais ziņojums “Par vienotās elektroniskās darba laika uzskaites datubāzes turētāju”” 6.punktā dotā uzdevuma atzīšanu par aktualitāti zaudējušu” (turpmāk – projekts).

|  |  |  |
| --- | --- | --- |
| 1. | Iesniegšanas pamatojums | Ministru kabinets 2017.gada 22.augustā, izskatot Finanšu ministrijas sadarbībā ar Ekonomikas ministriju sagatavoto informatīvo ziņojumu “Par vienotās elektroniskās darba laika uzskaites datubāzes turētāju”” (Ministru kabineta sēdes protokols Nr.40 40.§), ir uzdevis Finanšu ministrijai un Ekonomikas ministrijai atbilstoši kompetencei līdz 2020.gada 1.februārim sagatavot un iesniegt Ministru kabinetā informatīvo ziņojumu par vienotās elektroniskās darba laika uzskaites datubāzes (turpmāk – VEDLUDB) izmantošanas rezultātiem.2018.gada 7.augustā Ministru kabinetā (Ministru kabineta sēdes protokols Nr.37 73.§) tika izskatīts Ekonomikas ministrijas sagatavotais informatīvais ziņojums “Par Ministru kabineta 2017.gada 22.augusta sēdes protokola Nr.40 40.§ 4.punkta atzīšanu par spēku zaudējušu”. Ievērojot minētā protokollēmuma 2. un 3.punktu, Būvniecības valsts kontroles birojs (turpmāk – BVKB) noteikts par VEDLUDB pārzini un turētāju, kā arī Ministru kabineta 2017.gada 22.augusta protokollēmuma (prot. Nr.40 40.§) 4.punkts (kas paredzēja Ekonomikas ministrijai noslēgt valsts pārvaldes uzdevuma deleģēšanas līgumu ar biedrību “Latvijas Būvuzņēmēju partnerība” par uzdevuma - izveidot un uzturēt vienoto elektroniskās darba laika uzskaites datu bāzi – deleģēšanu minētajai biedrībai) atzīts par aktualitāti zaudējušu. Vienlaikus ar Saeimā 2019.gada 30.maijā pieņemto likumu “Grozījumi likumā “Par nodokļiem un nodevām”” likuma “Par nodokļiem un nodevām” 112.panta pirmajā daļā tika noteikts, ka VEDLUDB ir Būvniecības informācijas sistēmas sastāvdaļa. Ņemot vērā minēto, līdz ar VEDLUDB turētāja maiņu tika grozīti arī VEDLUDB ieviešanas termiņi. Tā saskaņā ar likuma “Par nodokļiem un nodevām” 114.panta trešo daļu un pārejas noteikumu 196.punktu, elektroniskās darba laika uzskaites sistēmā (turpmāk - EDLUS) reģistrēto un uzkrāto datu par nostrādātajām darba stundām būvlaukumā nodošanu iekļaušanai VEDLUDB uzsāks ar 2020.gada 1.februāri. Ņemot vērā minēto, pašreiz izpildīt Ministru kabineta doto uzdevumu - sagatavot izvērtējumu par VEDLUDB izmantošanas rezultātiem – uzdevumam dotajā termiņā (t.i., līdz 2020.gada 1.februārim) nav iespējams. Vēršam uzmanību, ka Ministru kabinets 2019.gada 15.janvārī, izskatot Finanšu ministrijas sagatavoto informatīvo ziņojumu “Par Valsts ieņēmumu dienesta un Valsts darba inspekcijas pārbaudēs saistībā ar elektroniskās darba laika uzskaites sistēmas ieviešanu būvniecībā konstatēto” (Ministru kabineta sēdes protokols Nr.2 62.§), ir uzdevis Finanšu ministrijai (Valsts ieņēmumu dienestam) sadarbībā ar Labklājības ministriju (Valsts darba inspekciju) un Ekonomikas ministriju ne vēlāk kā līdz 2020.gada 1.jūlijam (t.sk., lai izvērtētu elektroniskās darba laika uzskaites būvniecībā ieviešanu un īstenošanu, arī par periodu, kad uzsāk EDLUS uzkrāto datu nodošanu uz VEDLUDB un izmantošanu nodokļu administrēšanā) iesniegt izskatīšanai Ministru kabinetā informatīvo ziņojumu par pārbaudēs saistībā ar elektronisko darba laika uzskaiti būvniecībā konstatēto. Finanšu ministrijas ieskatā, informatīvajā ziņojumā iekļaujamā informācija par pārbaudēs saistībā ar elektronisko darba laika uzskaiti būvniecībā konstatēto ietvers arī informāciju par VEDLUDB izmantošanas rezultātiem. Tādējādi nav nepieciešams paredzēt vēl vienu atsevišķu uzdevumu attiecībā uz VEDLUDB izmantošanas rezultātiem. |
| 2. | Valsts sekretāru sanāksmes datums un numurs | Saskaņā ar Ministru kabineta 2009. gada 7.aprīļa noteikumu Nr.300 “Ministru kabineta kārtības rullis” 73.1.apakšpunktu projekts nav izsludināms Valsts sekretāru sanāksmē. |
| 3. | Informācija par saskaņojumiem | Saskaņā ar Ministru kabineta 2009. gada 7.aprīļa noteikumu Nr.300 “Ministru kabineta kārtības rullis” 111.7.apakšpunktu projekts ir saskaņots ar Ekonomikas ministriju. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Budžeta un finanšu politika. |
| 6. | Atbildīgā amatpersona | Jana Salmiņa – Finanšu ministrijas valsts sekretāra vietniece nodokļu administrēšanas un ēnu ekonomikas ierobežošanas jautājumos.  |
| 7. | Uzaicināmās personas | Jana Salmiņa – Finanšu ministrijas valsts sekretāra vietniece nodokļu administrēšanas un ēnu ekonomikas ierobežošanas jautājumos;Olga Bogdanova – Finanšu ministrijas Nodokļu administrēšanas un sabiedrības interešu politiku departamenta direktore.  |
| 8. | Projekta ierobežotas pieejamības statuss | Nav attiecināms. |
| 9. | Cita informācija | Nav. |

Pielikumā:

1. Ministru kabineta sēdes protokollēmuma projekts “Par Ministru kabineta 2017.gada 22.augusta sēdes protokollēmuma (prot. Nr.40 40.§) “Informatīvais ziņojums “Par vienotās elektroniskās darba laika uzskaites datubāzes turētāju”” 6.punktā dotā uzdevuma atzīšanu par aktualitāti zaudējušu” (datne: FMProt\_150120\_VEDLUDB) uz 1 lpp.;
2. Ekonomikas ministrijas 2020.gada 22.janvāra atzinums Nr.3.1-20/2020/16 (datne: EMAtz\_220120\_eID) uz 1 lpp.

Finanšu ministrs J.Reirs

Voiniča 67095567

Kristine.Voinica@fm.gov.lv